Β4-0994, 1024, 1039, 1043, 1058 και 1073/96

Ψήφισμα σχετικά με την κατάσταση στην Κύπρο

Το Ευρωπαϊκό Κοινοβούλιο,

- έχοντας υπόψη τα παλαιότερα ψηφίσματά του για την κατάσταση στην Κύπρο, και το ψήφισμά του της 12ης Ιουλίου 1995, στην αίτηση προσχώρησης της Κύπρου στην Ευρωπαϊκή Ένωση ((ΕΕ C 249 της 25.9.1995, σελ. 74)),

Α. συγκλονισμένο από τις σφαγές, που έλαβαν χώρα τον Αύγουστο 1996, στην Κύπρο κατά τη διάρκεια ειρηνικής διαδήλωσης για την επανένωση της νήσου, όπου δύο ελληνοκύπριοι δολοφονήθηκαν και αρκετοί τραυματίστηκαν, μεταξύ των οποίων δύο μέλη της ειρηνευτικής δύναμης του ΟΗΕ, από τις δυνάμεις ασφαλείας του κατεχόμενου από τους Τούρκους τμήματος της Κύπρου,

Β. έχοντας υπόψη το γεγονός ότι η τουρκική πλευρά οργάνωσε αυτοκαλούμενες αντιδιαδηλώσεις με την ενεργό ανάμειξη και συμμετοχή οργάνων και πρακτόρων του Τουρκικού στρατού και του παράνομου κατοχικού καθεστώτος,

Γ. έχοντας υπόψη το γεγονός ότι ένας σημαντικός αριθμός μελών της εξτρεμιστικής Τουρκικής οργάνωσης «Γκρίζοι Λύκοι» είχαν μεταφερθεί από την Τουρκία στην κατεχόμενη Κύπρο, οπλισμένοι με λοστούς και ρόπαλα με καρφιά, με σκοπό να συμμετάσχουν βίαια στις αυτοκαλούμενες αντιδιαδηλώσεις, δίνοντας το ψεύτικο μήνυμα ότι οι Ελληνοκύπριοι και οι Τουρκοκύπριοι δεν μπορούν να ζήσουν ειρηνικά μαζί,

Δ. έχοντας υπόψη ότι, σύμφωνα με δήλωση της κυπριακής κυβέρνησης, έχει αποκαλυφθεί η ταυτότητα ενός μέλους του καθεστώτος Ντενκτάς το οποίο συμμετέσχε στη δολοφονία του ελληνοκύπριου Σολομώντα Σολωμού,

Ε. έχοντας υπόψη ότι τα ανωτέρω τραγικά γεγονότα προκάλεσαν διεθνείς καταγγελίες και την καταδίκη από όλες τις κυβερνήσεις και από όλους τους διεθνείς οργανισμούς,

ΣΤ. έχοντας υπόψη την επείγουσα ανάγκη για δίκαιη και βιώσιμη λύση του κυπριακού προβλήματος που να στηρίζεται στο διεθνές δίκαιο, και στα περί Κύπρου ψηφίσματα των Ηνωμένων Εθνών, λύση που να είναι συμβατή με το κοινοτικό κεκτημένο,

1. καταδικάζει τις δολοφονίες των δύο νέων ελληνοκυπρίων από τα τουρκικά στρατεύματα κατοχής και από τα μέλη του παράνομου καθεστώτος Ντενκτάς, και εκφράζει την αλληλεγγύη του στις οικογένειες των δύο θυμάτων[semigr ]

2. εκφράζει σοβαρή ανησυχία για την αδιάκριτη χρήση βίας από τις τουρκικές κατοχικές δυνάμεις[semigr ]

3. καταδικάζει την εισαγωγή από την Τουρκία στην Κύπρο, μελών της τουρκικής εξτρεμιστικής οργάνωσης «Γκρίζοι Λύκοι», για να συγκρουστούν με τους άοπλους διαδηλωτές και θεωρεί ότι η πολιτική αυτή θέτει σε κίνδυνο την ειρήνη και την ασφάλεια στην Κύπρο[semigr ]

4. απαιτεί τη συνεργασία της Τουρκίας στη λήψη όλων των αναγκαίων μέτρων για αναγνώριση, σύλληψη και προσαγωγή στη δικαιοσύνη όλων όσοι είχαν ανάμειξη στις δολοφονίες και στους πυροβολισμούς κατά των άοπλων διαδηλωτών[semigr ]

5. καλεί τα Ηνωμένα Έθνη να συνεργαστούν για την αναζήτηση των υπευθύνων των εγκλημάτων αυτών,

6. καλεί το Συμβούλιο και την Επιτροπή να βελτιώσουν επειγόντως τους μηχανισμούς κοινών δράσεων και πρωτοβουλιών με στόχο την επίλυση του κυπριακού προβλήματος, στο πλαίσιο της εφαρμογής της παραγράφου 19 του προαναφερθέντος ψηφίσματός του της 12ης Ιουλίου 1995[semigr ]

7. χαιρετίζει την απόφαση της ιρλανδικής Προεδρίας, να διατηρηθεί ειδικός εκπρόσωπος της ΕΕ για το κυπριακό πρόβλημα, και καλεί το Συμβούλιο να καταβάλει κάθε προσπάθεια για το συντονισμό των πρωτοβουλιών των εκπροσώπων του ΟΗΕ, της Βρετανίας και των ΗΠΑ σε μια κοινή και πιο αποτελεσματική δράση και καλεί τον εκπρόσωπο της προεδρίας του Συμβουλίου για την Κύπρο, πρέσβυ Kesler Heaslip, να ενημερώσει και το Κοινοβούλιο για τις επισκέψεις του στην περιοχή, κατά τη διάρκεια του καλοκαιριού[semigr ]

8. υποστηρίζει την πρόταση της κυπριακής κυβέρνησης για την αποστρατιωτικοποίηση της νήσου, και καλεί την Τουρκία να αποσύρει τις δυνάμεις κατοχής και να συμμορφωθεί με τα ψηφίσματα του ΟΗΕ για την Κύπρο[semigr ]

9. απευθύνει έκκληση στην κυβέρνηση της Κύπρου και στην ηγεσία της τουρκοκυπριακής κοινότητας να συνεχίσουν να αναζητούν μια ειρηνική και δίκαιη λύση για το κυπριακό πρόβλημα, σε συμφωνία με τα σχετικά ψηφίσματα του Συμβουλίου Ασφαλείας του ΟΗΕ[semigr ]

10. εκφράζει τη λύπη του για τα πολυάριθμα επεισόδια στην ουδέτερη ζώνη, τα οποία προκάλεσαν αρκετά θύματα εκατέρωθεν της διαχωριστικής γραμμής[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών καθώς και τις κυβερνήσεις και τα κοινοβούλια της Κύπρου και της Τουρκίας και τα Ηνωμένα Έθνη.